बिजली के तार चुराने वालों को रिमांड पर सौंपा
रतलाम | चेनपुरा से बिजली के तार चुराने वाले पांच आरोपियों को रावटी पुलिस ने बुधवार को न्यायालय में पेश किया। न्यायालय से पांचों को पूछताछ के लिए 31 दिसंबर तक रिमांड पर सौंपने के आदेश हुए। एसआई बी.एल. वाघेला ने बताया नागदा में बर्तन बनाने का कारखाना संचालक संजय कसेरा निवासी भेरू चौराहा, उसके नाबालिग बेटे के साथ आरोपी शकील एवं कल्लू खां निवासी चंबल कॉलोनी नागदा, रतलाम के विरियाखेड़ी निवासी रामसिंह तथा हाटरोड निवासी कैलाश को बिजली के तार चुराने के आरोप में गिरफ्तार किया था। बुधवार को आरोपियों को सैलाना न्यायालय के न्यायाधीश निर्मल मंडोरिया के सामने पेश किया। पांचों आरोपियों को गुरुवार तक रिमांड पर सौंपा है। रिमांड के दौरान आरोपियों से पिछली चोरियों के बारे में पूछताछ की जाएगी।
hin_Deva hin_Deva